Foto’s: Brand woed by MuizenbergFoto: Rob Stamatiadis / @RobStami/ Twitter Brandbestryders van verskeie spanne is na Muizenberg in Kaapstad ontplooi om ŉ bergbrand te help bestry. VWS Wildfires het op Twitter gesê die brand het glo in die vroeë oggendure ontstaan en nooddienste moes tot ligdag wag om brandbestrydingspanne te ontplooi. Die brand word deur bemanning op die grond en deur helikopters met waterbomme bestry. Paaie in die gebied word vir verkeer herlei en bemanning van die Kaapstadse branddienste monitor die brand. Theo Layne, woordvoerder van die branddienste, het gesê geen eiendom is dadelik in gevaar nie. Sterk winde bemoeilik die brandbestryders se taak.